भीनमाल-सांचौर में लूट के 4 बड़े मामले दो साल बाद भी पुलिस के हाथ खाली
जिलेके भीनमाल, रानीवाड़ा सांचौर क्षेत्र में पिछले कुछ सालों से अपराध का आंकड़ा लगातार बढ़ता जा रहा है। जिसमें कुछ मामलों में पुलिस को सफलता हाथ लगी है, लेकिन अधिकांश मामले पुलिस के फाइलों में दब कर रह गए है। जिसके कारण परिवादी आज भी न्याय के लिए दर दर भटकने को मजबूर है। आंकड़ों पर गौर करे तो इस क्षेत्र में पिछले पांच सालों में बलात्कार, हत्या, लूट चोरी के मामलों में तेजी से बढ़ोतरी हुई है। जिसमें कुछ मामलों का खुलासा किया गया, लेकिन इनमें भी अधिकांश मामलों में पुलिस के पसीने छूट गए। कुछ मामलों में पुलिस को पूरी ताकत झोंकने के बावजूद भी अभी तक आरोपी गिरफ्त से दूर है।
चोरीकी वारदातों का खुलासा नहीं
क्षेत्रके गांवों में चोरी की वारदातों का खुलासा नहीं होने के कारण चोरों के हौसले बुलंद होते जा रहे है। जानकारी के अनुसार भीनमाल सांचौर थानों में चोरी के दर्जनों मामले दर्ज है। जिसमें कुछ मामलों को छोड़कर अधिकांश वारदातों का खुलासा नहीं हो पाया है।
इन मामलों में आरोपी पुलिस की पहुंच से दूर
{डूंगरीमें पुलिस पर हमला करने वाले आरोपियों में अधिकांश आरोपी फरार
{भीनमाल के भादरड़ा गांव में अधेड़ व्यक्ति की हत्या की गई थी। जिसके आरोपी भी गिरफ्तार नहीं हुए है।
{सांचौर में मोहनदास के मकान में लूट की वारदात को अंजाम दिया गया। विरोध करने पर प|ी की हत्या कर बदमाश फरार हो गए थे। जिसका खुलासा नहीं हो पाया है।
{वलदरा में सविताकंवर की हत्या कर आरोपी फरार हो गए थे। जिसमें पुलिस आरोपियों तक नहीं पहुंच पाई है।
पुलिस को हाईटेक होने की जरूरत
इसक्षेत्र में अपराध का आंकड़ा बढ़ता देखकर सरकार ने एएसपी का कार्यालय तो खोल दिया, लेकिन संसाधनों के अभाव में पुलिस कई बार चाह कर भी कुछ नहीं कर पा रही है। वहीं जिला स्तर पर भी साइबर एक्सपर्ट की कमी के कारण पुलिस को समय पर सही सूचना तक नहीं मिलती है। ऐसे में पुलिस को अब हाईटेक और नई तकनीक से लैस करने की जरूरत है। जानकारी के अनुसार सांचौर के हाडेचा गांव में भावेश का अपहरण कर आरोपियों ने हत्या कर भावेश के ही फोन से पिता से फिरौती मांगी थी। जिस मामले में पुलिस ने पूरी टीम को हाडेचा में लगा दिया था, मगर हत्यारों का सुराग नहीं लगा था। जिसके बाद जोधपुर से साइबर एक्सपर्ट को बुलाकर जांच करवाई और मामले का खुलासा किया था।
^क्षेत्र के थानों में दर्ज पुराने मामलों का खुलासा करने के लिए पुलिस की टीमें लगातार कोशिश कर रही है। जल्द कुछ मामलों का खुलासा किया जाएगा। -जसाराम बोस, एएसपी सांचौर
सांचौर उपखंड पांचला गांव के जलदाय विभाग के क्वाटर में जले हुए दो शव मिले थे। जिसमें पुलिस अभी तक शव की पहचान तो दूर यह तक नहीं पता लगा पाई है कि शव पुरुष या महिलाओं के है। इस मामले में पुलिस ने शुरुआत में अंधेरे में हाथ पांव मारे, लेकिन बाद में ठंडे बस्ते में डाल दिया। जिसके कारण आरोपी आज भी आजाद घूम रहे हैं।
सांचौर शहर में बस स्टेशन के पास में कचरा बीनने वाली एक महिला का शव मिला था। जिसमें पुलिस ने कई लोगों से पूछताछ भी की थी, लेकिन महिला के हत्यारों का पुलिस सुराग नहीं लगा पाई है।
शहर के सबसे व्यस्तम इलाके सब्जी मंडी में मार्च 2016 में हवाला कारोबारी से दिन दहाड़े रिवाल्वर दिखाकर 10 लाख से अधिक की लूट की वारदात को अंजाम देकर बदमाश फरार हो गए थे। यह मामला पुलिस के फाइलों में दफन होकर रह गया है।
भीनमाल के रामसीन रोड पर मांगीलाल घांची के घर 2015 में फर्जी सीबीआई टीम बनकर कुछ लोग आए और जमीन बेचने से प्राप्त करीबन 20 लाख रुपए सोने चांदी के गहने लेकर फरार हो गए थे। इस घटना के बाद परिवादी मांगीलाल की हार्ट अटेक से मौत हो गई थी। इस मामले में पुलिस ने मामला दर्ज करके इतिश्री कर ली, लेकिन खुलासा आज तक नहीं हो पाया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva